29/06/2010 | Administración LocalMunicipal
Oleiros
Urbanismo
Aprobación definitiva estudo detalle rúa Pardiñeiro, 15, Lorbé-Dexo (Expte. FG nº 554)

Polo Concello Pleno, en sesión extraordinaria celebrada o día 3 de xuño de 2010, acordouse aprobar definitivamente e a remisión da documentación establecida no art.92 da Lei 9/2002 á Consellería de Medio Ambiente, Territorio e Infraestruturas en data 16.06.10, do ESTUDO DE DETALLE PARA FIXACIÓN DE ALIÑACIÓNS E RASANTES EN RÚA DO PARDIÑEIRO Nº 15, EN LORBÉ-DEXO. Contra o presente acordo, que pon fin á vía administrativa, podería interpor recurso de reposición con carácter potestativo, no prazo DUN MES, que se computará desde o día seguinte á notificación da mesma, perante o mesmo órgano que a dictou (ó abeiro do disposto polos art.116 da Lei 30/92, do R. X. A. P. P. A. C.). Tamén poderá contra esta Resolución interpor, no prazo de DOUS MESES, recurso contencioso-administrativo perante a Orde Xurisdiccional Contencioso-Administrativo, de conformidade cos arts.8, 9 e 10 da Lei 29/98, reguladora da xurisdicción contencioso-administrativa. Sen prexuizo da facultade de interposición do recurso extraordinario de revisión para os supostos e prazos previstos polo artigo 118 da Lei 30/92. En cumprimento do disposto no art.92.2 da Lei 9/2002, de 30 de decembro, publícase a normativa e as ordenanzas que se relacionan a continuación, advertíndose que non entrará en vigor ata que transcorran 15 días hábiles desde a presente publicación (art.70.2 da Lei 7/1985 de 2 de abril): De acordo cos obxectivos da ordenación determinados polo PXMO no presente Estudo de Detalle procedeuse a definir xeométricamente en función dos parámetros existentes, tanto naturais como construídos, as aliñacións e rasantes do viario a executar, resolvendo tanto o trazado do viario público, como a relación deste coas parcelas urbanas que dan fronte ao mesmo. O axuste realízase únicamente na aliñación que define o fronte á vía pública da parcela nº 15 da Rúa Pardiñeiro, manténdose a traza definida polo PXMO na que define o límite da propiedade nº 13, a cal discorre seguindo na súa maior parte o fronte das edificacións existentes na mesma. Co axuste da aliñación antes indicada, preténdese fundamentalmente mellorar o encontro entre as dúas vías incluídas no ámbito, resolvendo de forma adecuada a accesibilidade ás distintas propiedades e garantindo unhas condicións de seguridade vial suficientes. Ademáis, dase continuidade á aliñación xa consolidada na zona superior da Rúa Pardiñeiro de forma que esta manteña unha sección uniforme e contínua. Tamén perséguese obter un espazo urbano con maior entidade, en continuidade coa beirarrúa existente na Rúa Pardiñeiro, que mellore a calidade dunha zona na cal, dada a morfoloxía do asentamento, as áreas de relación están reducidas aos pequenos sobrantes que cunha orde moi fragmentada deixan fundamentalmente no seu fronte as edificacións antigas existentes. Preténdese pois que este novo espazo funcione como un ensanchamento do viario existente cun carácter mixto, rodado-peatonal, que desfogue o cruce vial e actúe como pequeno punto de encontro. Derivado do axuste da aliñación fixada polo estudo de detalle resultan as seguintes superficies:. Superficie total do ámbito: 2245.98 m2. Superficie de viais públicos previstos: 387,34 m2. Superficie de parcela privada ordenanza 2B: 1.858,64 m2. No que respecta ás rasantes, nos viais, manténense e prolongan as existentes na Rúa Pardiñeiro e se axustan as do vial de nova apertura dando continuidade no encontro coa rúa anterior e respectando os accesos ás edificacións existentes. En canto á relación entre a parcela edificable e as rasantes das rúas, actualmente presenta unha orografía cun importante desnivel ata o viario público, que empeza con 0.30 mts. na parte norte do soar, ata os 1.70 mts. na esquina encontro entre os viais. As rasantes definitivas da parcela quedarán definidas polos proxectos de edificación, de acordo co desposto polo PXMO con muros de contención non superiores a 1.20 mts de altura e taludes con pendente máxima de 45º ata alcanzar o terreo natural. Ao encontrarse o Estudo de Detalle afectado por unha servidume aeronáutica legal, correspondente ao Aeroporto de A Coruña, os proxectos de edificación, así como calquera construción ou modificación temporal ou permanente da construción do terreo, da súa superficie ou dos elementos que sobre ela se encontren, requerirán autorización previa e favorable da Dirección Xeral de Aviación Civil do Ministerio de Fomento, segundo o indicado na Disposición Final 1ª do PXOM vixente. En caso de realizarse parcelacións posteriores, para que as parcelas resultantes adquiran a condición de soar e polo tanto sexan edificables, será necesario contemplar unha parcela de cesión que permita a apertura completa da vía contemplada no planeamento vixente, que non figura na rede viaria e de camiños públicos do termo municipal e proceder á urbanización da mesma, para dar servizo ás parcelas resultantes por vía pública pavimentada de anchura suficiente, cumprindo así os requerimentos do artigo 16 da Lei 9/2002 do 30 de decembro, de ordenación urbanística e protección do medio rural de Galicia (modificada pola Lei 15/2004 de 29 de decembro e pola Lei 6/2008 de 19 de xuño). As determinacións do presente Estudo de Detalle, correspóndense coas condicións establecidas nos artigos correspondentes do PXMO vixente, incluindo unha maior superficie de cesión de viais que a indicada na documentación gráfica do Plan. En concreto o dimensionado mínimo do vial de nova apertura se amplía ata os 6 mts. de ancho igualándose coa fixada para a Rúa Pardiñeiro, á que acomete, de acordo co regulado no art.119 do PXMO vixente, onde no seu apartado b, defínese unha sección tipo mínima de 8 mts. admitíndose seccións menores en áreas consolidadas, onde por súa singularidade, as edificacións e construcións existentes fagan inviable o ancho tipo determinado anteriormente. As aliñacións definidas por este Estudo de Detalle son as reflexadas no plano nº 04: Ordenación: aliñacións existentes e proxectadas. As rasantes do viario son as reflexadas no plano nº 05: perfis de viais e as da parcela estarase ao desposto polo PXMO como se explica no apartado 6 da presente memoria. Estarase ao desposto polo PXMO. Oleiros, 16 de xuño de 2010. O Alcalde-Presidente, Asdo.: Angel García Seoane.